**Seturskúli á Strondum**

Góðu foreldur og næmingar 01. juni 2017

Báðir 5. flokkarnir fara á seturskúla á Strondum 7.-9. juni. Vit gista í bygdarhúsinum. Har eru góðar umstøður til at fáa tveir góðar og stuttligar dagar saman. Vøllur og spælipláss eru uttanfyri, húsið hevur biografsal, vit hava atgongd til svimjihylin í skúlanum og bygdin og náttúran runt bygdina eru eisini áhugaverd at vitja. Ætlanin er eisini at spæla spøl, syngja saman og skipa fyri kvøldsetu.

Tað, sum næmingarnir skulu hava við er:

* **200 kr. til mat, sum verður latið Sólvá og Niklasi fríggjadagin 02.06 ella í seinasta lagi týsdagin 06.06.**
* soviposa, lak, kodda, toiletgreiðir, svimjiklæði, handklæði, skiftiklæði og góðar skógvar.
* Eisini skulu tey hava ein góðan matpakka og okkurt drekkandi við til ta fyrstu máltíðina. Tey kunnu væl hava søtmeti í matpakkanum. Vit ynskja, at tey ikki hava meiri enn 100 kr við í lummapengum.

Vit fara við leigubussi úr Eysturskúlanum mikudagin 7. juni kl. 9.00, tó møta næmingarnir til vanliga tíð og seta taskurnar uppi í flokshølunum. Bussurin er aftur við okkum í Eysturskúlanum uml. kl. 12.15 fríggjadagin 9. Juni og tá hava næmingarnir frí.

Vit hava brúk fyri tykkara hjálp at baka 😊 Okkum tørvar skuffukøkur, bollar, pizzasniglar og pylsubreyð. Vinarliga boðið Niklasi frá á niklas.fridrikur.joensen@skulin.fo ella ringið til hansara á 253982 í seinasta lagi 05.06.2017.

Vit verða 4 lærarar við á túrinum: Niklas, Durita, Sólvá og Randi. Eru viðurskifti, ið tit halda, at vit eiga at vita um viðv. onkrum av tykkara børnum, vinarliga boðið okkum frá.

Vinarliga

Flokstoymini